 సుల్తానాతో కారెక్కి వెళ్ళిపోతోంది భ్రమర. హనీ గబగబా ఆమెను సమీపించి "మన పాము ముంగిసల పోట్లాటలో భాగమేనా ఈ నిషాదేవి అవతారం?" అనడిగాడు ఆమె కళ్ళలోకి గ్రుచ్చినట్టుగా చూస్తూ.

 "ఈ అవతారానికి అంకురార్పణ చేసింది తమరేకదా హనుమాన్ ప్రసాద్ గారూ?" మొదటిసారిగా అతడిని పూర్తి పేరుతో పిలుస్తూ నిర్లక్ష్యంగా జవాబిచ్చింది భ్రమర. "నాకొత్త అవతారానికి నామకరణం చేసింది కూడా తమరేకదా" 

 "పూర్తిగా నీ పాత జీవితాన్ని నీకిద్దామని నేను శ్రమపడుతుంటే ఎందుకిలా పారిపోయి వచ్చావు? ఈ క్రొత్త జీవితంలో నిషావై ఎవరి మతులు పోగొడదామని" 

 "ఎవరి మతి పోగొట్టాలని లేదు. మీ మతిని పోగొడితే నా లక్ష్యం నెరవేరినట్టే" 

 "నీ లక్ష్యం నెరవేర్చుకోవడానికి ఈ పడగనీడే కావాల్సివచ్చిందా?" 

 దగ్గరే వుంది సుల్తానా, సూదిపొడుపుల్లా హనీ మాటలు విసురుతుంటే ఆసక్తిగా వింటున్న ఆమె పడగనీడ అన్న అతడి మాటకు భుజాలు ఎగరేసింది. "పడగనీడ పడితే అపారమైన ఐశ్వర్యం కలిసి వస్తుందంటారు తెలుసా రాజాసాబ్?" విలాసంగా నవ్వింది. 

 "అది పాము పడగ మాట నేను చెప్పేది విషపు మనుష్యుల పడగనీడ. ఈ పడగ నీడ ఇచ్చినట్టుగానే ఇచ్చి కాటందుకుంటుంది. 

 "మీరున్నారుకదా హీరో ఆమెను రక్షించడానికి" ఎత్తిపొడిచింది సుల్తానా.

 "నేను రక్షిస్తానని ఆమె నీ దగ్గర చేరిందా?" 

 కన్నుగీటి అడిగింది "ఇంతకీ మీ మోజు తీరిందా లేదా ఆమె మీద"

 "అది తీరే మోజు కాదని ఆ రోజే చెప్పానుకదా?" 

 "అంత తరగని గనా?" కనుబొమలు తమాషాగా ఆడించింది సుల్తానా. తన చెరలో వున్న భ్రమరను ఫస్టు నైట్ పేరుతో కలుసుకొని ఆమెతో ఆ రాత్రి మాయమైపోయిన హనీ ఆమెను మోజుకొద్దీ తీసుకుపోయాడని, ఆ మోజుకొద్దే తన దగ్గరుంచుకున్నాడని అనుకుంటుంది సుల్తానా. హనీ చేసిన తమాషా సంగతి ఆమెకు తెలియదు

   * * *

 నగరంలోని కొన్ని సాంస్కృతిక సంస్థలు కలిసి భ్రమరకు నాట్యమయూరి అన్న బిరుదు ఇచ్చిన సందర్భంగా పత్రికలు భ్రమర ఫోటోలు తీసి ఆమెలోని ప్రజ్ఞాపాటవాలను పైకివెళ్ళే అవకాసాలను గోరింతలు కొండంతలుగా చేసి వ్రాసాయి. ఆమెను తారామండలంలోకి దూసుకువెళుతున్న తారాజువ్వగా అభివర్ణించాయి. కొన్ని పత్రికలు నాట్యభంగిమలో వున్న ఆమెను ముఖ చిత్రాలుగా వేసాయి. ఆమె తండ్రే ఆమె గురువన్న ఒక్క విషయం తప్ప ఆమె పుట్టు పూర్వోత్తరాలు ఎక్కడా ప్రస్తావించబడలేదు.

 ఆమెకు బిరుదు ప్రదానం జరిగిన సందర్భంగా ఆ సభకు ముఖ్య అతిధిగా విచ్చేసిన ఒక సినీ నిర్మాత తను తీయబోతున్న నృత్య సంగీత ప్రధానమైన చిత్రంలో కథానాయిక పాత్ర పోషించవలసిందిగా కోరిన విషయం కూడా పత్రికల్లో వచ్చింది.

 హరీష్ ఆ పత్రికలన్నీ సేకరించి హనీకి అందజేసాడు.

 ఒక్కో స్టిల్ ఆసక్తిగా చూస్తున్నాడు హనీ. 

 అసలే అందమైనది. రంగులద్దబడి మెరుపు జిలుగుల్లో మరింత అందంగా అగుపిస్తుంది భ్రమర.

 ఒక్కో భంగిమ ఒక్కో మన్మధబాణం.

 మరులు గొలిపే రూపం.

 మత్తెక్కించే చూపుల తూపులు.

 మరి నిషాదేవి అవతారం కదా ఇది.

 ఎక్కడి భ్రమరాంబిక. ఎక్కడి నిషాదేవి?

 తను ఒకనాడు తమాషాగా పెట్టిన పేరు ఇలా సార్ధకం చేస్తుందా భ్రమర?

 హనీ నుండి ఒక నిట్టూర్పు వెలువడింది.

 కీర్తికోసం, డబ్బు కోసమే బయటికి వచ్చిందా భ్రమర! 

 డబ్బుకోసమే అయితే తనకున్నదంతా ఆమె ముందు పోసేవాడు. తార కావాలన్న కోరికే ఆమెకుంటే తప్పకుండా తన సహాయ సహకారాలు అందించేవాడు.

 దీనివెనుక ఇంకేదైనా లక్ష్యం ఉందా? 

 లక్ష్యమన్నా లేకపోయినా పులిబోనును ఆశ్రయంగా చేసుకుందే. ఎప్పుడో విటులకి విందు చేస్తుంది సుల్తానా. ఇది సాహసమా? మూర్ఖమా? లేక విశృంఖలమైన జీవితానికి ఆమె ద్వారాలు తెరవబోతున్నదా? 

 హనీ ఆలోచనలతో వేగిపోతూ బాధతో కణతలు నొక్కుకోసాగాడు.

 ప్రక్కన ఫోన్ గణగణమని రింగ్ కావడంతో ఆలోచనలు కట్టిపెట్టి ఫోన్ అందుకున్నాడు. అవతలి నుండి చెప్పింది విని "వెంటనే బయలుదేరుతున్నా. ఆఁ ఆఁ డాక్టర్ని తీసుకునే వస్తాను" అని పెట్టేసాడు.

 అతని ముఖంలో ఇదివరకు లేని గాబరా వ్యక్తం కాసాగింది.

 తల్లికి హార్ట్ ఎటాక్ వచ్చిందన్న విషయం అక్కడ పనిచేసే మేనేజరు నాగాభరణం చెప్పాడు. నొప్పి మైల్డ్ గానే వచ్చిందని, అంత గాబరా పడాల్సిందేమీ లేదని చెప్పాడు.

 అయినా హనీ గాబరా పడకుండా వుండలేకపోయాడు. ఎక్కడి పనులు అక్కడే వదిలివేసి ఎవరికి సూచనలిచ్చే టైం కూడా తీసుకోకుండా ఉన్న ఫళంగా వెళ్ళి కారులో కూర్చుని స్టార్ట్ చేశాడు. అది డాక్టర్ గారింటిముందు ఆగడానికి డాక్టర్ గారిని ఎక్కించుకొని కదలడానికి పది నిముషాలకంటే ఎక్కువ పట్టలేదు.
 sultaanaato kaarekki vellipotondi bhramara. hanee gabagaba aamenu sameepinchi "mana paamu mungisala potlaatalo bhagamena ee nishadevi avataaram?" anadigaadu aame kallaloki gruchinattugaa chustuu.

 "ee avataaraaniki ankuraarpana chesindi tamarekada hanuman prasad gaaruu?" modatisaarigaa atadini puurti paerutho pilustuu nirlakshyamgaa javaabichindi bhramara. "naakotta avataaraaniki namakaranam chesindi kuudaa tamarekada" 

 "puurtigaa nee paata jeevitaanni neekiddaamani nenu shramapadutunte endukila paaripoyi vachaavu? ee krotta jeevitamlo nishavai evari matulu pogodadamani" 

 "evari mathi pogottaalani ledu. mee matini pogodithe naa lakshyam neraverinatte" 

 "nee lakshyam neraverchukovadaaniki ee padaganeede kavalsivachinda?" 

 daggare vundi sultana, sudipodupulla hanee maatalu visurutunte aasaktigaa vintunna aame padaganeeda anna atadi maataku bhujalu egaresindi. "padaganeeda padithe apaaramaina aishwaryam kalisi vastundantaaru telusa rajasab?" vilaasamgaa navvindi. 

 "adhi paamu padaga maata nenu cheppedi vishapu manushyula padaganeeda. ee padaga needa ichinattugaane ichi kaatandukuntundi. 

 "meerunnarukada heero aamenu rakshinchadaaniki" ettipodichindi sultana.

 "nenu rakshistaanani aame nee daggara cherinda?" 

 kannugeeti adigindi "intakee mee moju teerindaa leda aame meeda"

 "adhi teere moju kaadani aa roje cheppanukada?" 

 "anta taragani gana?" kanubomalu tamashaga aadinchindi sultana. tana cheralo vunna bhramaranu fastu nait paerutho kalusukoni aametho aa raatri maayamaipoyina hanee aamenu mojukoddi teesukupoyaadani, aa mojukodde tana daggarunchukunnadani anukuntundi sultana. hanee chesina tamasha sangati aameku teliyadu

   * * *

 nagaramloni konni saamskrutika samsthalu kalisi bhramaraku natyamayuri anna birudu ichina sandarbhamgaa patrikalu bhramara photolu teesi aameloni prajnaapaatavaalanu paikivelle avakaasaalanu gorintalu kondantalugaa chesi vraasai. aamenu taaraamandalamloki doosukuvelutunna taaraajuvvagaa abhivarninchaayi. konni patrikalu naatyabhangimalo vunna aamenu mukha chitraalugaa vesai. aame tandre aame guruvanna okka vishayam tappa aame puttu puurvoettaraalu ekkada prastaavinchabadaledu.

 aameku birudu pradaanam jarigina sandarbhamgaa aa sabhaku mukhya atidhigaa vichesina oka cinee nirmaata tanu teeyabotunna nrutya sangeeta pradhaanamaina chitramlo kathaanaayika paatra pooshinchavalasindigaa korina vishayam kuudaa patrikallo vachindi.

 harish aa patrikalannee sekarinchi haneeki andajesadu.

 okko still aasaktigaa chustunnadu hanee. 

 asale andamainadi. ranguladdabadi merupu jilugullo marinta andamgaa agupistundi bhramara.

 okko bhangima okko manmadhabaanam.

 marulu golipe roopam.

 mattekkinche chuupula thoopulu.

 mari nishadevi avataaram kada idhi.

 ekkadi bhramarambika. ekkadi nishadevi?

 tanu okanadu tamashaga pettina paeru ilaa saardhakam chestunda bhramara?

 hanee nundi oka nittoorpu veluvadindi.

 keertikosam, dabbu kosame bayatiki vachinda bhramara! 

 dabbukosame ayithe tanakunnadantaa aame mundu posevadu. taara kaavaalanna korike aamekunte tappakunda tana sahaya sahakaaraalu andinchevaadu.

 deenivenuka inkedainaa lakshyam undaa? 

 lakshyamanna lekapoyina pulibonunu aasrayamgaa chesukunde. eppudo vitulaki vindu chestundi sultana. idhi sahasama? moorkhama? leka vishrunkhalamaina jeevitaaniki aame dwaaraalu teravabotunnada? 

 hanee aalochanalatho vaegipotuu baadhatho kanatalu nokkukosagadu.

 prakkana fon ganaganamani ring kaavadamtho aalochanalu kattipetti fon andukunnadu. avatali nundi cheppindi vini "ventane bayaluderutunna. aa aa daaktarni teesukune vastaanu" ani pettesadu.

 athani mukhamlo idivaraku laeni gabara vyaktam kasagindi.

 talliki hart etac vachindanna vishayam akkada panichese menejaru nagabharanam cheppaadu. noppi miled gaane vachindani, anta gabara padalsindemi ledani cheppaadu.

 aina hanee gabara padakunda vundalekapoyadu. ekkadi panulu akkade vadilivesi evariki suuchanalichhe taim kuudaa teesukokunda unna phalamgaa velli kaarulo kuurchuni start cheshaadu. adhi dactor gaarintimundu aagadaaniki dactor gaarini ekkinchukoni kadaladaaniki padi nimushaalakante ekkuva pattaledu.